Document ID: 31994R2283

Ir-Regolament tal-Kummissjoni (KEE) Nru 2283/94
ta' l-20 ta' Settembru 1994
li jemenda r-Regolament (KEE) Nru 3378/91 li jistabbilixxi regoli dettaljati għall-bejgħ tal-butir minn ħażniet ta' l-intervent għall-esportazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u tal-prodotti tal-ħalib [1], kif l-aħħar emendat bir-Regolament (KE) Nru 1880/94 [2], u partikolarment l-Artikolu 6(7) tiegħu,
Billi r-Regolament tal-Kummissjoni (KEE) Nru 3378/91 [3], kif l-aħħar emendat bir-Regolament (KE) Nru 1655/94 [4], li jaħseb għall-kwantitajiet ta' butir f'ħażna pubblika li tkun magħmula disponibbli lill-operaturi u l-istedina għall-offerti li għandhom ikunu organizzati, inter alia, sabiex jistabbilixxi l-prezzijiet tal-bejgħ minimi għall-butir intiżi għall-esportazzjoni jew fi stat mhux mibdul jew wara l-ipproċessar; billi l-Artikolu 1 ta' l-imsemmi Regolament jistipula li butir imqiegħed għal-bejgħ irid ikun daħal fil-ħażna qabel l-1 ta' Jannar 1992;
Billi, fid-dawl ta' l-iżvilupp tal-ħażniet tal-butir u tal-kwanitajiet disponibbli, il-bejgħ għandu jkun estiż għall-butir li daħal fil-ħażna qabel l-1 ta' Frar 1992;
Billi l-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Artikolu 1(1) tar-Regolament (KEE) Nru 3378/91, "l-1 ta' Jannar 1992" hu hawnhekk mibdul bi-"l-1 ta' Frar 1992".
Artikolu 2
Dan ir-Regolament għandu jidħol fis-seħħ fit-tielet jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta' Settembru 1994.

Labels: 3
17